**ÅRSMELDING Odda Bygdekvinnelag 2016 - 2017**

Årsmøtet 09. november 2016 bestemte å ha eit arbeidsstyre som ser slik ut:

|  |  |
| --- | --- |
| Kontaktperson: | Liv Solfrid Lono |
| Kasserar: | Anny Sandvin |
| Skrivar: | Evelyn Rabbe |
|  |  |

Medlemsmøtene blir som før, andre onsdag i månaden.

På årsmøtet var det 7 medlemmer som møtte opp.

**11. januar** var det medlemsmøte, og oppbevaring og stell av brurebunaden blei diskutert. Drakta er i ettertid registrert og fotografert på Hardanger Folkemuseum. Der blei og historia til drakta registrert. Stell og oppbevaring av drakta er overteke av Husflidsbutikken i Odda, førebels for to år.

**08. desember** var nokre av medlemmene på Sørfjorden restaurant og hadde middag ilag.

**14. desember** var det bakekveld i Frivilligsentralen med 8 damer frå Ladies Circle. Kristine og Liv Solfrid lærde dei å bake sunnfjordlefse. Bakekvelden var vellukka.

**21. januar** var Liv Solfrid og Evelyn på organisasjons- og datakurs på Hordamuseet på Stend. Der lærte vi korleis legge inn arrangement og bilete på Bygdekvinnelaget sine sider.

**18. februar** var det Streif i Øystese. Anny, Kristine, Kjersti Tove og Evelyn reiste. Det var eit veldig kjekt treff med fleire unge, driftige damer som føreleste og fortalde om overtaking av gard, og produksjon på gardane dei dreiv. Den sjarmerande professoren, Sylfest Lomheim, underheldt oss med føredrag og song.

**30. mars til 01. april** var det Fylkesårsmøte på Hardangertun i Kinsarvik. Liv Solfrid var med begge dagane. Anny, Henrikke og Evelyn var med på sjølve årsmøtet den 01. april.

**05. april** var Silje Valvik, som er kokk og dotter til Liv Solfrid, i frivilligsentralen og viste oss spennande måtar å tilberede grønsaker. Det var mykje nytt for oss, og mykje godt, og ein særdeles lærerik kveld. Nokre damer frå Ladies Circle var igjen med oss på denne mat-inspirasjonskvelden.

**09. og 10. juni** blei kurset om Ville vekster halde i Skare. Frå Odda reiste Anny, Kristine og   
Liv Solfrid. Det var mykje skryt og begeistring over kurset, og dei som deltok er klare for meir. Råvareaksjonen fortset i år 2018.

**22. august** var Anny, Kristine og Evelyn i møte med Annlaug Engmark på Soknehuset for å setje opp datoar for tirsdagsmøter for pensjonistar i haust. Det har vore dårlegare oppmøte i den siste tida. Vi blei einige om å prøve vidare i haust, og sjå om fleire møter opp. Kan hende må ein freiste med førelesarar for å lokke fleire til å møte. Datoar for hausten blei sett opp.

**01 til 03. september** blei Bergen Matfestival arrangert. Liv Solfrid var med og fortalde at det var veldig kjekt og vellukka.

**13. september** var det medlemsmøte, og det blei sett opp aktivitetsplan for hausten.   
I samband med "Tradisjonsmatprosjektet" ynskte NBK oppskrifter på matrettar frå lokallaga, bilete og historia bak. Liv Solfrid lagde grynasteik og tok bilete av retten, og Anny har skrive historia bak. No er oppskrifta med bilete og historie sendt inn, og du finn ho blandt mange andre lokallag sine oppskrifter på [www.norsktradisjonsmat.no](http://www.norsktradisjonsmat.no)

**23. september** var det Streif på Bømlo der tema var sauen sin eventyrlege ferd til Norge, og Langevåg si 5 000 år gamle historie. Liv Solfrid var med. Det var eit lærerikt streif, seier ho.

**30. september** var det verlamkåring under skalltaket, og Odda Bygdekvinnelag skulle eigentleg ha stand med matsal. Det vart ikkje noko av, då Skare BKL i samarbeid med 4H overtok matsalet dette året. Betre lukke neste år – då er det vår tur.

**12. oktober** var fleire medlemmer på Litterær aften i samband med Litteratursymposiet i Odda. Fire forfattarar fortalde og leste frå bøkene sine. Det var kjekt og interessant å høyre på.

**20. til 22. oktober** var Anny, Liv Solfrid og Evelyn på NBK sitt Inspirasjonskurs i Bergen. Oj, oj, oj så inspirerande det var! Fantastiske førelesarar, topp underhalding og attpå til nydeleg mat. Neste gong må alle som kan vere med på seminaret!

Gjennom heile året har 4-5 av medlemmene arrangert føremiddagstreffa for pensjonistar på Soknehuset. Treffa er 1 gong i månaden, utanom mai, juni, juli og august. Dei er 3 damer som byter på, og Kristine som er med kvar gong og er sjef. Ho gjer ein eineståande jobb. All honnør til dei flinke damene våre!

Dette året har det ikkje vore lesarring i laget.

Odda den 26.10. 2017

Evelyn Rabbe